NOTIFICACIÓN DA RESOLUCION 246/14 ÓS INTERESADOS SODECOGA SL E OUTROS.
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 16/12/2014)

Notificación que non foi posible practicar de forma persoal ou mediante correo certificado, ós/ás seguintes interesados/as: Sodecoga, SL De conformidade có disposto no artigo 59.4 da Lei 30/92, do 26 de novembro, faise pública mediante publicación do presente anuncio no taboleiro de edictos do Concello e no BOP, a Resolución de trámite da Alcaldía nº 246/14, de data 30 de xullo de 2014: - Con data 31 de marzo de 2009 a sección segunda da sala do Contencioso-Administrativo Tribunal Superior de Xustiza de Galicia ditou Sentenza que declarou a nulidade dos acordos da Comisión Municipal de Goberno do Concello de Soutomaior de datas 25 de maio de 2001 (expdte.63/2001), 26 de xullo de 2001 (expte.989/2001) e 26 de xullo de 2001 (expediente 1222/2001) que concederon licenzas de edificación a prol de Villa Ignacia CB, D. Salvador e D. Fabian Esteban Torrillas Lahnini e a Promolar 2000, SL e contra o acordo da XGL deste Concello de 12 de febreiro de 2004, desestimatorio do recurso potestativo de reposición formulado fronte aos anteriores acordos. Consta no expediente informe do letrado D. Alfredo Joaquin Alonso Alegre Profitos, que nos seus extremos máis relevantes di: O fallo do TSXG fundamenta a procedencia da anulación das licenzas na ausencia de consolidación por urbanización da rúa Calacual, entendendo que a urbanización da citada vía distaría do previsto nas NNSS de Planeamento Municipal ao non gardar o ancho de oito metros que para tal vial se contemplaba no ordenamento ao non terse desenvolvido previamente ningún instrumento que regularice a vía. Neste sentido, advirte o Tribunal da necesidade de replantear e abrir a citada vía conforme ao ancho disposto nas Normas antes do outorgamento das licenzas de construción. Tras solicitar a parte recorrente ante o Xulgado a execución forzosa do fallo do TSXG formulouse por esta Administración un incidente de inexecución habida conta da existencia de posteriores actos de outorgamento de licenzas. En resposta aos escritos presentados polas partes o 22 de marzo de 2013 o Xulgado do Contencioso Administrativo ditou Auto desestimando o citado incidente que foi confirmado por posterior Sentenza do TSXG de 19 de setembro de 2013. “En este peculiar sistema de control de la legalidad urbanística, donde debe primar el interés público, adquiere relevancia fundamental el requerimiento al responsable de la obra para que cumpla la carga jurídica que supone proceder en plazo a solicitar la oportuna licencia. Según la jurisprudencia mayoritaria este requerimiento previo es requisito necesario y suficiente para ulteriores actuaciones administrativas, sin que sea precisa además otra audiencia al interesado. El procedimiento para el restablecimiento de la legalidad urbanística se inicia, en definitiva, con la orden de legalización de las obras, no con el acopio de unas licencias en reserva pretérita aportadas con una publicidad tan anacrónica como interesada por parte del Concello de Soutomaior”. Sentado o anterior, o primeiro paso e actuación a dar pola Administración sería iniciar o correspondente procedemento para dar cumprimento ao disposto na Sentenza, realizando a actividade pertinente ao obxecto de conquerir a execución da sentenza. Semella preciso, neste sentido, e como primeiro paso realizar un estudo previo da fórmula de xestión adoitada para regularizar a situación urbanística do vieiro. Asemade, enténdese preciso dar conta da iniciación do citado procedemento aos potencialmente interesados no mesmo.” Á vista dos antecedentes expostos e da lexislación aplicable, polo presente RESOLVO: Primeiro.- INICIA-LO procedemento para levar a efecto o cumprimento da Sentenza ditada pola sección segunda da sala do Contencioso-Administrativo Tribunal Superior de Xustiza de Galicia en data 31 de marzo de 2009 que declarou a nulidade dos acordos da CMG do Concello de Soutomaior de datas 25 de maio de 2001 (expdte.63/2001), 26 de xullo de 2001 (expte.989/2001) e 26 de xullo de 2001 (expediente 1222/2001), nos termos indicados na mesma Sentenza e Auto do Xulgado do Contencioso Administrativo num.1 de Vigo ditado en procedemento de execución definitiva num.9/2011. Segundo.- REQUIRIR a emisión dos informes pertinentes en orde ao estudo e determinación do modelo de procedemento ou actuación urbanística a seguir para dar cumprimento a execución da Sentenza referida. Terceiro.- COMUNICAR o contido do presente acordo aos titulares de dereitos reais nas edificacións afectadas polas licenzas anuladas, dada a súa condición de interesados. Cuarto.- DAR CONTA da presente resolución ao Xulgado do Contencioso Administrativo num.1 de Vigo aos efectos oportunos. Soutomaior, 2 de decembro de 2014.—O Alcalde, Agustín Reguera Ocampo